Κοινωνική και γλωσσική επάρκεια μαθητών προσχολικής ηλικίας σε επικινδυνότητα για μαθησιακές δυσκολίες
Creators: name: Παντέκη, Νίκη Λάμπρου
Publisher: name: Aristotle University of Thessaloniki
Year: 2017
Subjects: Γλωσσική επάρκεια
Κοινωνική επάρκεια
Μαθησιακές δυσκολίες
Language competence
Social competence
Learning disabilities

description: Η παρούσα διπλωματική εργασία είχε ως στόχο να εντοπιστούν οι τομείς του λόγου όπου τα παιδιά με μαθησιακές δυσκολίες αντιμετωπίζουν τα μεγαλύτερα ελλείμματα σε σύγκριση με παιδιά τυπικής ανάπτυξης, και να διερευνηθούν πως αυτά τα ελλείμματα σχετίζονται με την κοινωνική τους επάρκεια. Αρχικά, επιχειρήθηκε η ανάλυση του όρου των μαθησιακών δυσκολιών και η περιγραφή βασικών χαρακτηριστικών αυτής της ομάδας των παιδιών. Στη συνέχεια αναλύθηκε η έννοια της γλωσσικής επάρκειας. Πιο συγκεκριμένα, έγινε αναφορά στα γλωσσικά στάδια ανάπτυξης των παιδιών και στις αδυναμίες και τα ελλείμματα των παιδιών με μαθησιακές δυσκολίες σε επιμέρους τομείς του λόγου. Στη συνέχεια προσεγγίστηκε η έννοια της κοινωνικής επάρκειας γενικά και η κοινωνική επάρκεια των παιδιών με μαθησιακές δυσκολίες, μέσα από τέσσερις περιοχές: τη συμμετοχή σε μαθησιακές και μη μαθησιακές δραστηριότητες, τις σχέσεις με τους συνομηλίκους και την επίλυση συγκρούσεων. Πιο συγκεκριμένα, διερευνήθηκε η συσχέτιση της γλώσσας με την κοινωνική επάρκεια και ο εντοπισμός των κοινωνικών χαρακτηριστικών των παιδιών με μαθησιακές δυσκολίες, στις παραπάνω τέσσερις περιοχές. Στο δεύτερο μέρος περιγράφεται το ερευνητικό κομμάτι της εργασίας προκειμένου να διαπιστωθεί ο τρόπος που τα γλωσσικά ελλείμματα επηρεάζουν την κοινωνική επάρκεια των παιδιών με διαταραχή του λόγου. Το δείγμα της έρευνας ήταν 50 παιδιά προσχολικής ηλικίας, 25 σε επικινδυνότητα για μαθησιακές δυσκολίες και 25 τυπικής ανάπτυξης σύμφωνα με το ψυχομετρικό εργαλείο DTLA-P:3. Από τη βιβλιογραφία προέκυψε ότι η γλώσσα σχετίζεται με την κοινωνική επάρκεια και ότι τα παιδιά σε επικινδυνότητα για μαθησιακές δυσκολίες υστερούν σε βασικούς τομείς της κοινωνικής επάρκειας με αποτέλεσμα να χρειάζονται ενίσχυση. Από την έρευνα προέκυψε ότι τα παιδιά με μαθησιακές δυσκολίες υστερούν σε όλους τους τομείς της γλωσσικής και κοινωνικής επάρκειας, με την πρόσληψη του λόγου να συνδέεται περισσότερο με αυτά τα κοινωνικά ελλείμματα. Τέλος βρέθηκε ότι η οργάνωση και η σημασιολογία σχετίζονται περισσότερο με την κοινωνική επάρκεια των μαθητών με μαθησιακές δυσκολίες
description: The aim of this study was to identify the language areas and systems where children with learning disabilities face the largest deficits, compared to children of typical development and explore how these deficits may affect children’s social competency. First, learning disabilities were analyzed and the main characteristics of children with learning disabilities were described. Secondly, the concept of language competence was analyzed. The stages of language development were described with emphasis put on the language deficits of children with learning disabilities. Secondly the concept of social competence was analyzed in general terms and as far as learning disabilities is concerned. In particular, social competence was approached through four areas: participation in learning and non-learning activities, peer relationships and conflict resolution. The language and social competence association was explored as well as the social characteristics of children with learning disabilities in the four areas mentioned above. In the second part the research study is presented. Emphasis was put on exploring the association between language and social competence of children with learning disabilities. The study sample consisted of 50 preschool children, 25 at risk for learning disabilities and 25 typically developed, according to the DTLA-P: 3 criterion. Literature review revealed, that language and social competence are associated and that children at risk for learning disabilities face difficulties in key areas of social competence and as a result they need strengthening. More specifically, it was found that children with learning disabilities are lagging behind in all language and social competence systems and areas, with language reception being significantly associated to their social deficits. In addition, it was found that language organization and semantics are significantly associated with the social competence of children with learning disabilities
description: Συνεργαζόμενα Τμήματα: Φιλοσοφίας και Παιδαγωγικής